OzLabs/hebrew-wiki-articles huggingface dataset:
המשרד לביטחון אנרגטי ונטו אפס (בריטניה)

המשרד לביטחון אנרגטי ונטו אפס (באנגלית: Department for Energy Security and Net Zero (DESNZ)) הוא משרד ממשלתי בקבינט של ממשלת בריטניה האחראי על אבטחת אספקת האנרגיה של בריטניה לטווח ארוך, שיפור היעילות האנרגטית.

מזכיר המדינה לענייני ביטחון אנרגטי ונטו אפס הנוכחית הוא אד מיליבנד.

== היסטוריה ==
עם כניסתו לתפקיד ראש ממשלת בריטניה, רישי סונאק סימן את מחויבותו לספק נטו אפס של פליטת גזי החממה, ולקיים את ההתחייבות שהתחייבה בריטניה בוועידת האקלים בגלאזגו שנה קודם לכן. באמצעות הקמת משרד חדש.

ב-7 בפברואר הודיע סונאק על הקמת המשרד לביטחון אנרגטי ונטו אפס אשר סמכויותיו נלקחו מהמשרד לעסקים, אנרגיה ואסטרטגיה תעשייתית; גרנט שאפס מונה למזכיר המדינה לענייני ביטחון אנרגטי ונטו אפס הראשון.

== תפקידים ==
תפקידי המשרד לביטחון אנרגטי ונטו אפס:
* אבטחת אספקת אנרגיה של בריטניה.
* הבטחת שוקי אנרגיה תקינים.
* עידוד יעילות אנרגטית.
* ניצול ההזדמנויות של נטו אפס להוביל את העולם בתעשיות ירוקות חדשות.
* להבטיח שבריטניה תעמוד בכמויות פליטת זי החממה המחייבים מבחינה משפטית ובמחויבויות נטו אפס.

== סוכנויות בת ==
למשרד לביטחון אנרגטי ונטו אפס סוכנויות בת הכפופות לו ביניהם:
* רשות המשטרה הגרעינית האזרחית – מפקחת על המשטרה הגרעינית האזרחית (CNC) ומוודאת שהשיטור שלה עונה על הצורך של החברות המפעילות גרעין.
* רשות הפחם – אחראית על רישוי כריית פחם בבריטניה, ניהול בעיות הבטיחות, התמודדות עם זיהום מים שנגרם מכריית פחם.
* הוועדה לשינויי אקלים – מייעצת לממשלה לגבי יעדי פליטות ומדווחת לפרלמנט על ההתקדמות בהפחתת פליטת גזי חממה.
* הגרעין הבריטי הגדול – תומכת בתעשיית הגרעין של בריטניה על ידי מתן הזדמנויות טובות יותר להשקעות.
* רשות המעבר בים הצפוני – מעניקה רישיון, מווסתת ומשפיעה על תעשיות הנפט והגז, מימן מהחוף ואחסון פחמן בבריטניה.
* הרשות לפירוק גרעיני – אמונה על ניקוי אתרי גרעין שיצאו משימוש בצורה בטוחה, ומאובטחת.
* סליקס פיננסים בע"מ – מספקת מימון ממשלתי למגזר הציבורי, כולל הממשלה המרכזית, לשיפור יעילות האנרגיה, הפחתת פליטת פחמן והורדת חשבונות האנרגיה.
* הרשות לאנרגיה אטומית

== קישורים חיצוניים ==
* 

== הערות שוליים ==

קטגוריה:משרדי ממשלת בריטניה
קטגוריה:משרדי אנרגיה
תמיכת קטר בחמאס

תמיכת קטר בחמאס היא מרכזית ובעלת חשיבות מרכזית לארגון הטרור הפלסטיני. קטר היא תומכת פיננסית עיקרית ובעלת ברית של החמאס. קטר העבירה לחמאס יותר מ-1.8 מיליארד דולר באמצעות הוועדה הקטרית לשיקום רצועת עזה.<ref></ref><ref></ref> משנת 2012, קטר מארחת את ראשי ארגון הטרור כאשר ראש חמאס ח'אלד משעל עבר מסוריה לקטר.<ref name=":0"></ref> ראש חמאס עד לחיסולו בשנת 2024, אסמאעיל הנייה, התגורר בדוחה מאז 2016.<ref></ref> קטר נחשבת לתומכת הפיננסית ובעלת הברית הזרה החשובה ביותר של חמאס.<ref></ref><ref></ref>

== היסטוריה ==
ב-2007, קטר הייתה, יחד עם טורקיה, המדינה היחידה שתמכה בחמאס לאחר שארגון הטרור הדיח את הרשות הפלסטינית מרצועת עזה.<ref name=":0" /> היחסים בין חמאס לקטר התהדקו בשנים 2008 ו-2009 כאשר חאלד משעל הוזמן להשתתף בפסגת דוחא שם ישב לצד האמיר הקטרי דאז חמד בן ח'ליפה אאל ת'אני. האמיר התחייב לתת לארגון הטרור 250 מיליון דולר לתיקון הנזק שנגרם במלחמה בעזה.<ref name="al-monitor.com"></ref> אירועים אלו גרמו לקטר להפוך לשחקנית הראשית ב"נושא הפלסטיני". קטר כינתה את המצור על עזה לא צודק ולא מוסרי, מה שגרם לממשלת חמאס בעזה, לרבות ראש הממשלה לשעבר איסמעיל הנייה, להודות לקטר על תמיכתה "ללא תנאי". קטר החלה אז להעניק באופן קבוע תמיכה פוליטית, חומרית, הומניטרית וכלכלית לארגון הטרור חמאס.<ref name="al-monitor.com" />

בשנת 2012, האמיר לשעבר של קטר, חמד בן ח'ליפה אל-ת'אני, הפך לראש המדינה הראשון שביקר בעזה תחת שלטון חמאס. הוא התחייב לגייס 400 מיליון דולר לבנייה מחדש.<ref></ref> תמיכה בחמאס הועילה פוליטית לטורקיה ולקטר מכיוון שהעניין הפלסטיני זוכה לתמיכה עממית בקרב האזרחים במדינותיהם.<ref></ref>

בהתייחסו לתמיכה של קטר בחמאס, במהלך ביקור בעזה ב-2015, אמר הפקיד הקטרי מוחמד אל-עמאדי, שקטר משתמשת בכסף לא כדי לעזור לחמאס אלא לעם הפלסטיני בכללותו. עם זאת, הוא מכיר בכך שנתינה לעם הפלסטיני פירושה נתינה לחמאס. אמדי אמר, "אתה צריך לתמוך בהם. אתה לא אוהב אותם, לא אוהב אותם. אבל הם שולטים במדינה, אתה יודע".<ref></ref> יש הטוענים כי היחסים של חמאס עם קטר מעמידים את חמאס במצב מביך מכיוון שקטר הפכה לחלק מהבעיה הערבית האזורית.

משנת 2018 ועד שנת 2023 ממשלת ישראל איפשרה ואישרה את תמיכת קטר בחמאס מסיבות פוליטיות<ref></ref>. במסגרת עסקה שנויה במחלוקת, ממשלת ישראל בראשות בנימין נתניהו עודדה את תמיכת קטר בחמאס במשך שנים רבות, בתקווה שהדבר יהפוך את חמאס למשקל נגד משמעותי לרשות הפלסטינית וימנע את כינון המדינה הפלסטינית.

=== מלחמת חרבות ברזל ===
לאחר מתקפת הפתע של חמאס בדרום ישראל ב-7 באוקטובר 2023, ופרוץ מלחמת חרבות ברזל ב-2023, אירוח המשרד המדיני של חמאס בדוחא זכה לביקורת רבה יותר. בשיחה עם כלי התקשורת בדוחא לצד ראש ממשלת קטר, שייח' מוחמד בן עבדולרחמן אל-ת'אני, אמר שר החוץ האמריקני אנטוני בלינקן "לא יכולים להיות יותר בעסקים כרגיל עם חמאס".<ref></ref><ref></ref><ref></ref>

== ראו גם ==
* טרור בחסות קטר
* תמיכת איראן בחמאס
* תמיכת טורקיה בחמאס
* יחסי רוסיה–חמאס
* יחסי ישראל-קטר

== קישורים חיצוניים ==

== הערות שוליים ==

קטגוריה:קטר: יחסי חוץ
קטגוריה:חמאס
יחסי ג'מייקה–קניה

יחסי ג'מייקה–קניה הם היחסים הבילטרליים בין ג'מייקה לקניה.

== היסטוריה ==
שתי המדינות כוננו את יחסי החוץ ביניהן בשנת 1976.<ref></ref>

נשיא קניה אוהורו קניאטה ערך ביקור ממלכתי בג'מייקה באוגוסט 2019. הוא נפגש וקיים שיחות עם ראש ממשלת ג'מייקה אנדרו הולנס.

שתי המדינות מקיימות דיאלוגים קבועים בנושאי מסחר, חקלאות, תיירות ובריאות.

== נציגויות דיפלומטיות ==
* לג'מייקה אין שגרירות בקניה, והנציבות העליונה של ג'מייקה בפרטוריה אמונה על היחסים עם קניה.
* לקניה אין שגרירות בג'מייקה, ושגרירות קניה בהוואנה אמונה על היחסים עם ג'מייקה.

== הערות שוליים ==
כתובת המזבח מגבל

הכתובת למזבח גבל, שנמצאה ב-1923 על ידי פיר מונטה
כתובת מזבח גבל היא כתובת פיניקית על שבר מזבח מאזור מקדשי גבל. הכתובת התגלתה בסביבות 1923 במהלך החפירות של פייר מונטה באזור המקדשים בעיר,<ref>Lidzbarski, Mark. "Zu den phönizischen Inschriften von Byblos" Orientalistische Literaturzeitung, vol. 30, 1927, pp. 454-458. https://doi.org/10.1524/olzg.1927.30.16.229 and https://doi.org/10.1524/olzg.1927.30.16.231</ref><ref name="Krahmalkov">C. R. KRAHMALKOV, THE BYBLIAN PHOENICIAN INSCRIPTION OF ‘BD’ŠMN: A CRITICAL NOTE ON BYBLIAN GRAMMAR, Journal of Semitic Studies, Volume XXXVIII, Issue 1, SPRING 1993, Pages 25–32, https://doi.org/10.1093/jss/XXXVIII.1.25</ref> מחוץ למקדשים ולקברים, כמה מטרים מהיפוקאוסט , בחומה מודרנית.<ref>Montet, Pierre, BAH 11 - Byblos et l'Egypte Quatre Campagnes de Fouilles à Gebeil 1921-1922-1923-1924 (1928), p.258, item: 1020: OBJETS TROUVÉS HORS DU TEMPLE ET DES TOMBEAUX: 1020. — Un autel de pierre portant une inscription phénicienne (pl. CLV). — Hauteur actuelle : 0 m 36. — Trouvé à quelques mètres des hypocaustes, dans un mur moderne. Une inscription phénicienne de quatre lignes est gravée sur une face.</ref>

הכתובת, הידועה בסימון KAI 12, חקוקה על פאת המזבח, ותוכנה הוא:<ref>Montet, Pierre, BAH 11 - Byblos et l'Egypte Quatre Campagnes de Fouilles à Gebeil 1921-1922-1923-1924 (1928), p.258, item: 1020</ref>

משמעות הכתובת היא: – "חנוטם" הן "מסיכות", מהמלה היוונית χωνευτός (המופיעה בתרגום השבעים כתרגום למלה המקראית "מסיכה"), והם מוזכרים גם בכתובת פיניקית מסרדיניה ;<ref></ref> "אסעא" הוא שם מקוצר, אולי מקוצר מ"אס<nowiki/>עמס" – "איסיס נשאה/העמיסה"; "אדוננו" הוא אל כלשהו, ו"סמל בעל" הוא צלם בעל.<ref></ref>

צורת חלק מהאותיות, בפרט האותיות ה' וט, שונה מכל הכתובות הפיניקיות שנמצאו בפיניקיה עד אותה עת<ref></ref> וקרובה יותר לנאו־פונית, ולכן הכתובת תוארכה במקור לתקופה הרומית. מאוחר יותר הוא התארוך דויק למאה ה־2 לפנה"ס.

== ראו גם ==
* רשימת כתובות כנעניות וארמיות

== הערות שוליים ==

קטגוריה:ממצאים ארכאולוגיים
קטגוריה:כתובות בפיניקית
קטגוריה:כתובות KAI
מטרופוליס (סרט, 2001)

מטרופוליס (ביפנית: メトロポリス) הוא סרט מדע בדיוני יפני בסגנון אנימה משנת 2001 בבימויו של רינטארו המבוסס באופן רופף על סדרת מאנגה באותו השם מאת אוסמו טזוקה שפורסמה במקור בשנת 1949, אשר בעצמה נוצרה בהשראת הסרט האילם משנת 1927 "מטרופוליס". הסרט הופק על ידי אולפן האנימציה Madhouse וחברת טוהו בשיתוף עם חברת טזוקה הפקות.

הקרנת הבכורה של הסרט התקיימה ב-26 במאי 2001 ביפן.<ref></ref>

== תקציר העלילה ==
הסרט מתרחש בעתיד דיסטופי בעיר העתידנית "מטרופוליס" בה חיים זה לצד זה בני אדם ורובוטים. רוב האוכלוסייה האנושית של העיר מאשימים את הרובוטים במצוקות שלהם שנובעים מהאבטלה והעוני. העיר נשלטת על ידי מנהיג רב עוצמה בשם דיוק רד.

העלילה מתמקדת בחקירה שמנהלים הבלש שונסאקו באן ואחיינו קניצ'י אשר חוקרים את המדען ד"ר לאוטון שחשוד בסחר באיברים. במעבדה של ד"ר לאוטון קניצ'י מגלה את טימה שהיא גרסה רובוטית לבתו המנוחה של דיוק רד, אותה ד"ר לאוטון יצר עבורו.

קניצ'י מחליט לסייע לה ובעקבות כך הם בורחים משם ביחד ומוצאים את עצמם בלב העיר העצומה. קניצ'י צריך כעת להגן על טימה המסתורית מפני אנשים שונים שמנסים ללכוד אותה, כולל רוק, בנו המאומץ של דיוק רד, אשר מעוניין להשמיד את טימה.

== דיבוב ==
{| class="wikitable"
! דמות
! דיבוב ביפנית
! שחקן דיבוב אנגלי
|-
! טימה
| יוקה אימוטו
| רבקה פורסטדט
|-
! קניצ'י שיקישימה
| קי קוביאשי
| בריאן סידל
|-
! רוק
| הירואקי אוקאדה
| מייקל רייס
|-
! דיוק רד
| טארו אישידה
| ג'יימיסון פרייס
|-
! שינסאקו באן
| קוסי טומיטה
| טוני פופ
|-
! פרו
| נוריו וואקמוטו
| דייב מאלו
|-
! ד"ר לאוטון
| ג'ונפיי טאקיגוצ'י
| סיימון פרסקוט
|}

== פסקול ==
פסקול הסרט כולל בעיקר מוזיקת ג'אז בסגנון ניו אורלינס שהלחין טושיוקי הונדה וכולל את הקאבר של אטסוקי קימורה לשיר העם האמריקאי "St. James Infirmary Blues" ואת שיר הסיום "There'll Never Be Good-Bye" מאת מוקי אובטה.<ref></ref>

== קישורים חיצוניים ==
* (באנגלית)

* 

==הערות שוליים==

קטגוריה:סרטי אנימה שמבוססים על סדרות מאנגה
קטגוריה:יצירות המבוססות על מטרופוליס (סרט)
קטגוריה:סרטי סטימפאנק
קטגוריה:סרטים דיסטופיים
קטגוריה:סרטי אנימה מ-2001
קטגוריה:סרטי 2001
קטגוריה:סרטי אנימה
קטגוריה:סרטי טריסטאר
קטגוריה:סרטי מדע בדיוני מ-2001
SSLV

SSLV (קיצור של Small Satellite Launch Vehicle) הוא משגר לוויינים וחלליות רב שלבי שפותח על ידי הארגון ההודי לחקר החלל ומשמש לשיגור לוויינים קטנים של הודו ולקוחותיה.

מתקני השיגור של משגרי SSLV נמצאים במרכז החלל סאטיש דאוון הממוקם בחוף הדרום־מזרחי של הודו. בעתיד מתוכנן לבנות כן שיגור למשגר זה במרכז החלל העתידי.

המשגר יכול להביא מטען של 500 ק"ג למסלול לווייני נמוך או 300 ק"ג למסלול מסונכרן שמש.

== היסטוריה ==
בשנת 2016 הוחלט לפתח משגר חדש לשיגור לוויינים קטנים. הפיתוח הושלם בשנת 2018 והחלה בנייה ובדיקות המשגר.

עלות השיגור לעומת משגרים הודים אחרים ירדה באופן משמעותי לכ-4 מיליון $. להכנת השיגור נדרש צוות של כ-6 אנשים והוא נמשך כשבוע.

השיגור הראשון בוצע ב-7 באוגוסט 2022 ולא הצליח. השיגור השני בוצע ב-10 בפברואר 2023. למסלול הועברו 3 לוויינים במשקל כולל של 334 ק"ג.

לשנת 2024 מתוכננים שיגורים נוספים.

== קישורים חיצוניים ==

* [https://web.archive.org/web/20220803133923/https://www.isro.gov.in/sites/default/files/sslvd1-eos2_-_mission_brochure.pdf תיאור המשגר]
* [https://space.skyrocket.de/doc_lau/sslv.htm רשימת שיגורים]

== הערות שוליים ==

קטגוריה:משגרי לוויינים וחלליות
קטגוריה:תוכנית החלל ההודית
LVM-3

LVM-3 (קיצור של Launch Vehicle Mark-3, עד לשנת 2022 - GSLV Mk III) הוא משגר לוויינים וחלליות רב שלבי שפותח על ידי הארגון ההודי לחקר החלל ומשמש לשיגור לוויינים כבדים של הודו ולקוחותיה.

מתקני השיגור של המשגר נמצאים במרכז החלל סאטיש דאוון הממוקם בחוף הדרום־מזרחי של הודו. לצורכי שיגור הותאם כן שיגור SLP.

המשגר יכול להביא מטען של 10,000 ק"ג למסלול לווייני נמוך או 4,000 ק"ג למסלול מעבר למסלול גאוסטציונרי. הוא מיועד לשיגורי חלליות לכיוון הירח, מאדים ונגה. כמו כן הוא ישיש המשגר לטיסות מאוישות עתידיות של הודו.

== היסטוריה ==
הפיתוח החל בתחילת המאה ה-21 עם תכנון לבצע את השיגור הראשון בשנת 2010. עקב בעיות טכניות הפיתוח לקח זמן יותר מהצפוי.

בדיקות ראשונות נחלו בשנת 2010. בשנת 2014 בוצע טיסה תת-מסלולית. לאחר ביצוע מוצלח של טיסה זו הוחלט לבצע מספר שינויים.

בשנת 2017 בוצע שיגור מוצלח ראשון שהיה מוכרז כשיגור ניסיון. בשנת 2019 בעזרת המשגר שוגרה גשושית צ'אנדריאן 2 לכיוון הירח.

בשנת 2022 בעקבות פלישת רוסיה לאוקראינה חברה OneWeb הפסיקה שיגוריה בעזרת משגרים רוסים והחלה שיגורים בעזרת משגר LVM-3.

בשנת 2023 שוגרה גשושית צ'אנדריאן 3.

לשנת 2024 מתוכננים שיגורים לא מאוישים של חללית מאוישת הודית.
== קישורים חיצוניים ==

* [https://web.archive.org/web/20211011095054/https://www.isro.gov.in/sites/default/files/flipping_book/LVM-3/CARE/files/assets/common/downloads/LVM3-brochure.pdf תיאור המשגר]
* [https://space.skyrocket.de/doc_lau/gslv-mk3.htm רשימת שיגורים]

קטגוריה:משגרי לוויינים וחלליות
קטגוריה:תוכנית החלל ההודית
ורמיצ'לי

ורמיצ'לי
ורמיצ'לי (באיטלקית: Vermicelli) באיטליה, הם סוג של פסטה ארוכה ויבשה מחיטת דורום עם חתך עגול ועם קוטר גדול יותר מאשר ספגטי.<ref name="dececco"></ref> אם הקוטר קטן יותר ניתן להשתמש במונח ההקטנה vermicellini.<ref></ref>

== היסטוריה ==
בהגהות של המאה ה-12 המשלימות את הפירושים שכתב רש"י (שנחשב כידוע לאחד מגדולי הפרשנים של כתבי הקודש השונים) לתלמוד הבבלי, מופיעים "ורמיצ'לי" עם התעתיק "ורמישלש", שבשל משמעותו הסמויה מוביל למוצא המילה בשפה האיטלקית.<ref></ref><ref></ref> זוהי אחת מצורות הפסטה העתיקות ביותר, לטענת חלק מהחוקרים מקור הפסטה והמילה באזור נאפולי ולפי מה שדווח ב-1338 על ידי יצרנית הפסטה המאסטר ברנבה דה ריטניס, הוורמיצ'לי כבר היו מוכרות באותה התקופה בשמות אחרים גם בצפון איטליה. המונח vermicelli מופיע גם, עם השם vermiculi, בספר אמנות הבישול (Liber de Coquina), ספר מתכונים שחובר על ידי מחבר לא ידוע מהאזור הנאפוליטני בין המאה ה-13 והמאה ה-14.<ref name="prod_Verm"></ref>

== בשפות אחרות ==
המונח אומץ בשפות שונות, אם כי בחלק מהן הוא מציין לעיתים סוגי פסטה שונים בצורתם ובהרכבם. באנגלית,<ref></ref> בהולנדית<ref></ref> ובספרדית<ref></ref> המונח מציין סוג של פסטה כמו ספגטי אך עם חתך דווקא דק יותר, בעוד שבצרפתית משתמשים במונח vermicelle, אשר בתורו מציין פסטה עם חתך עגול ורזה במיוחד.<ref></ref>

== ראו גם ==
* ספגטי
* אטריות

== קישורים חיצוניים ==

== הערות שוליים ==

קטגוריה:סוגי פסטה
קטגוריה:המטבח האיטלקי
חיים אביגדור

חַיִּים אֲבִיגְדוֹר (נולד ב-1700, ה'ת"ס, תאריך פטירתו אינו ידוע) היה רב ושד"ר, מחבר הספר "פרי עץ חיים".

אביגדור נולד בקושטא וגדל בביתו של משה הכהן, לאחר שנתייתם מהוריו בגיל צעיר. בראשית דרכו התורנית למד בישיבת אליעזר נחום, ובהמשך למד כשבע שנים בישיבת חיים קמחי, אשר בעקבותיו ביקש לעלות לארץ ישראל ולהתיישב בצפת. לאחר מותו של קמחי שב לקושטא, אולם בשל מגפה שפרצה בעיר יצא במסע לערי אירופה, תחילה לסלוניקי וללאריסה שביוון, ובהמשך לאיטליה, לגרמניה ולהולנד. במסגרת מסע זה גייס תרומות ליישוב היהודי בטבריה ולישיבה שהיה ברצונו להקים שם.

בהיותו באמסטרדם נסמך על שולחנו של יוסף הכהן די אזיבידו, ובשנת 1742 פרסם את ספרו, "פרי עץ חיים", שעסק ביד החזקה, בארבעה טורים בתלמוד ובפוסקים. בספרו כתב גם שאלות ותשובות ודרישתו וחידושיו על פרשת השבוע. הרב אריה לייב מאמסטרדם חתם על הסכמה לספר זה.

בהמשך אותה שנה עלה לטבריה והצטרף לחוג של חיים אבולעפיה ביישוב היהודי בעיר, ואף נשלח מטעמו כשד"ר לאיטליה.

חיים אביגדור נשא אישה, אולם לא השאיר אחריו ילדים.

==קישורים חיצוניים==
* 
* 

==הערות שוליים==

קטגוריה:רבנים ספרדיים
קטגוריה:מחברי ספרות תורנית
קטגוריה:שד"רים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
קטגוריה:ילידי 1700
עמית ולדמן

עמית ולדמן (נולד ב-14 בדצמבר 1972) הוא עיתונאי ואיש טלוויזיה ישראלי. שימוש ככתב ועורך חדשות חוץ ב־N12. ולדמן ערך סרטי תחקיר עבור ערוץ הכנסת וערך את התכנית "סדר עולמי" בהגשת ערד ניר בחברת החדשות. משמש כעורך חדשות ותוכנית חדשות החוץ "העולם היום" בתאגיד השידור הישראלי.

==ביוגרפיה==
ולדמן נולד וגדל בשכונת ניות בירושלים. היה חניך ומדריך בתנועת הצופים בשבט "מצדה". את שירותו הצבאי עבר כלוחם ומפקד בחי"ר. למד בהאוניברסיטה העברית בירושלים בחוג למדעי החברה. לעולם התקשורת נחשף כקשב צעיר בטלוויזיה הישראלית. לאחר תקופה עבר לערוך חדשות בחברת החדשות ולפרסם מידע עבור חדשות חוץ באינטרנט וכחלק מרצועות שידור N12 ובערוץ הכנסת.

== פעילות בתקשורת ==
בעת שעבד ולדמן בחברת החדשות, ניהל מספר משדרים מיוחדים, כגון סיכומי שנה, סיכומי העשור ואירועי הלוויית המלכה אליזבת השנייה.

ולדמן הוציא סרטי תעודה בעקבות תחקירים שערך: "הבית בשדרה הראשונה" - תחקיר אודות מוסדות האו"ם, "איזונים ובלמים" - סרט דוקומנטרי אודות שיטת הממשל האמריקאית ו"הגשר על הבוספורוס".

== קישורים חיצוניים ==
* 
* 
* 

== הערות שוליים ==

קטגוריה:בוגרי האוניברסיטה העברית בירושלים
קטגוריה:ירושלים: אישים
קטגוריה:כתבי חדשות חוץ ישראלים
קטגוריה:ישראלים שנולדו ב-1972
פסטה מוליקטה

פסטה מוליקטה (באיטלקית: Pasta mollicata; מילולית: פסטה עם פירורי לחם) היא מאכל ממחוז בזיליקטה, מנה מסורתית שמכינים אותה בכל דרום איטליה (מצוג'ורנו). בהשוואה למתכוני פסטה אחרים, היא נחשבת ל"מנה ירודה או ענייה" מכיוון שלא מכינים אותה עם מרכיבים רבים.

== הכנה ==
מנת פסטה מוליקטה מבושלת בדרך כלל על ידי טיגון בצל קצוץ (שנטבל בעבר ביין אדום) במחבת בישול עם שמן זית כתית מעולה ומעט שומן חזיר. לאחר מכן מוסיפים לתערובת עגבנייה קצוצה ומבשלים על אש גבוהה במשך מספר דקות. לאחר מכן מוסיפים מעט לחם מיושן שנטחן לפירורים ומניחים את המחבת על אש גבוהה במשך כ-15 דקות. לאחר שמנקזים את הפסטה המלוחה ומקפיצים אותה עם מעט גבינת קצ'וריקוטה, המנה מתובלת בעוד קצ'וריקוטה טרייה, שמן ומעט פלפל חריף.<ref></ref>

== וריאציות עונתיות ==
לפסטה מוליקטה, כמו "מנות ירודות או עלובות" אחרות, יש וריאציות עונתיות רבות. הכנות מיוחדות כוללות החלפת בצל בכרישה טרייה. יש גם כמה מתכונים שבהם מוסיפים לתיבול הבסיסי אגוזים קצוצים ו/או פטריות טריות.

== וריציות אזוריות ==
למנת פסטה זו יש וריאציות רבות בהתאם לאזור. בבזיליקטה מכינים את הגרסה הפשוטה ביותר גם עם פרטי (Ferretti) או סטרשינטי (Strascinati), שמוגש עם פירורי לחם, שמן ושום.

מרכיבים נוספים הם עגבניות קצוצות או רוטב בשר, גבינה מגוררת או פלפל מפורר או אבקה. לעיתים רחוקות יותר, מוסיפים גם אנשובי, צימוקים או שקדים. הפסטה הזו עם פירורי לחם נכללת בין מנות המזון המסורתיים של לוקני, תחת השמות:
* Fusilli lucani con la mollica di pane (פוזילי עם פירורי לחם)
* Ferriciell cu la muddica
* Fusill' cu' muddia

בקלבריה ובסיציליה מתבלים לפעמים פסטה כזו (בדרך כלל ספגטי) בפירורים אחרים במקום בפירורי לחם ונהוג להשתמש באנשובי.

== קישורים חיצוניים ==

== הערות שוליים ==

קטגוריה:סוגי פסטה
קטגוריה:המטבח האיטלקי
רוטב ארביאטה

רוטב אררביאטה, (באיטלקית: L'arrabbiata או Sugo all'arrabbiata או רק Arabbiata בניב הרומאי),<ref name="rav86">Ravaro (2005), p.86, sub voce</ref> הוא רוטב חריף לפסטה העשוי מ: שום, עגבניות ופלפל צ'ילי אדום מיובש המבושל בשמן זית. מקורו של הרוטב מאזור לאציו,<ref name=":0"></ref> המחוז בו שוכנת רומא ובמיוחד מהעיר רומא.<ref name="ca81">Carnacina (1975), pg. 81.</ref>

== מקור השם ==
אררביאטה פירושו המילולי באיטלקית "כועס". בניב הרומאי, התואר arabbiato מציין "מאפיין" כלשהו (במקרה זה חריפות). ברומא, למעשה, כל מזון שבושל במחבת עם הרבה שמן, שום וצ'ילי כדי לעורר צמא עז, נקרא "אררביאטו" (למשל "ברוקולי ארביאטי").<ref name="rav86" />

== היסטוריה ==
המצאת המנה החלה בשנות ה-50 ובשנות ה-60, בתקופה שבה אוכל בעל חריפות (הכוונה כאן לחריף ממש או למפולפל) היה באופנה במטבח הרומאי. המנה נחגגה מספר פעמים בסרטים איטלקיים, בעיקר בסרטים "La grande abbuffata" של מרקו פררי (1973) וב"רומא" של פדריקו פליני (1972).<ref></ref>

== רכיבים ==
המרכיבים העיקריים הם עגבניות קלופות, שום, שפע פלפלי קאיין צ'ילי, מלח ושמן זית כתית מעולה. לפעמים מוסיפים לפסטה פרמזן מגורר וגבינת פקורינו רומנו.

== פסטיבל פנה אל'ארביאטה ==
בכפרים פונטה באסו ופונטה אלטו בעיריית קסטל סנטאנג'לו בנפת ריאטי, מתקיים פסטיבל פנה אל'ארביאטה למעלה מחמישים שנה.

== לקריאה נוספת ==
* 
* 

== קישורים חיצוניים ==

== הערות שוליים ==

קטגוריה:מאכלים חריפים
קטגוריה:המטבח האיטלקי: רטבים
סטפן סז'ורנה

סטפן סז'ורנה (בצרפתית: Stéphane Séjourné; נולד ב-26 במרץ 1985) הוא פוליטיקאי צרפתי, המכהן כשר החוץ ואירופה בממשלתו של ראש ממשלת צרפת גבריאל אטאל מאז ה-11 בינואר 2024. חבר במפלגת הרנסאנס. קודם לכן, שימש חבר בפרלמנט האירופי (MEP) משנת 2019, יועצו של עמנואל מקרון במהלך מסע הבחירות לנשיאות צרפת ב-2017 ומשנת 2022 מזכיר הכללי של מפלגת הרנסאנס. 

סז'ורנה הוא הומו מוצהר והיה בזוגיות עם ראש ממשלתו גבריאל אטאל.

== ביוגרפיה ==
סז'ורנה נולד בוורסאי. הוא גדל במדריד ובבואנוס איירס ולאחר מכן השתתף בתוכנית ארסמוס בגרנדה. הוא למד באוניברסיטת פואטייה.

בשנים 2012–2014 עבד במשרדו של ז'אן פול הושון במועצה האזורית איל-דה-פרנס ולאחר מכן שימש כיועצו של שר הכלכלה והאוצר עמנואל מקרון. הוא שימש כיועצו של מקרון בבחירות לנשיאות צרפת ב-2017. לאחר הבחירות עבד לצדם של אלכסיס קולר ואיסמאל אמליאן . לאחר מכן הוא לקח חופשה בת שישה חודשים כדי להוביל את הקמפיין שלו לפרלמנט האירופי ב-2019.

בשנים 2019–2024 כיהן כחבר הפרלמנט האירופי, בוועדה לענייני משפט (2019–2022), בוועדה המיוחדת לבינה מלאכותית בעידן דיגיטלי (2020–2022) ובוועדה לזכויות נשים ושוויון מגדרי (מאז 2022).

בוועידת הרנסאנס שנערכה בספטמבר 2022, נבחר סז'ורנה ליו"ר המפלגה.

=== שר חוץ ===
בעקבות מינויו של גבריאל אטאל על ידי הנשיא מקרון לתפקיד ראש ממשלת צרפת הוא התמנה לתפקיד שר החוץ ואירופה והחליף בתפקיד את קתרין קולונה.

== חיים אישיים ==
סז'ורנה הוא הומוסקסואל וחי באיחוד אזרחי, עד שנת 2022, עם גבריאל אטאל, ראש ממשלת צרפת.

==קישורים חיצוניים==

* 

== הערות שוליים ==

קטגוריה:שרי החוץ של צרפת
קטגוריה:שרי ממשלת צרפת
קטגוריה:פוליטיקאים הומוסקסואלים
קטגוריה:פוליטיקאים להט"בים צרפתים
קטגוריה:חברי המפלגה הסוציאליסטית הצרפתית
קטגוריה:צרפתים שנולדו ב-1985
פיצריקה

"פיצריקה (Pitsirika)" (בעברית: "ילדונת") הוא שיר שהוקלט על ידי הזמר הישראלי אייל גולן, ביחד עם הזמר הקפריסאי-ישראלי טריפונס.<ref name=":0"></ref> הוא יצא לאור במאי 2008, בהוצאת חברת התקליטים ליאם הפקות, כסינגל הרביעי והאחרון מתוך אלבום האולפן האחד-עשר של גולן, הוזה אותך מולי (2008).<ref name=":0" />

השיר הגיע למקום השני במצעד העברי השבועי של רשת ג'.<ref name=":0" />

== רקע וכתיבה ==
השיר נכתב על ידי רונן ירקוני ויוסי חן, הולחן על ידי מתיוס גיאנוליס ולפטריס ואזאיוס והופק על ידי תמיר צור.<ref name=":0" />

טריפונס סיפר על השיר כי: .

עשור לצאתו עלה השיר לרשת הזרמת המדיה ספוטיפיי, שם הצליח לצבור למעלה מחצי מיליון השמעות.<ref></ref>

== וידאו קליפ ==
האודיו הרשמי של השיר פורסם ב-28 באוגוסט 2019.<ref name=":1"></ref> הוא צבר למעלה מחצי מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|מאי 2008
|תקליטור
|ליאם
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי איל גולן
קטגוריה:דואטים
קטגוריה:שירים ביוונית
קטגוריה:שירים בעברית
קטגוריה:שירים מרובי שפות
קטגוריה:שירים שהופקו על ידי תמיר צור
קטגוריה:שירי אהבה בעברית
קטגוריה:שירים על אושר
קטגוריה:סינגלים בהוצאת ליאם הפקות
אביגדור בן שמחה הלוי מגלוגוי

אֲבִיגְדוֹר בֶּן שִׂׂׂמְחָה הַלֵּוִי מִגְּלוֹגוֹי (נולד סביב 1725–1810), אשר נודע גם בראשי התיבות אל"ם, היה מורה, סופר ומדקדק בוהמי–יהודי.

== ביוגרפיה ==
אביגדור מגלוגוי נולד למשפחה יהודית ענייה בעיירה גלוגוב שבשלזיה תחתית. אביו, שמחה, היה מלמד ואמו בראונכה באה ממשפחת תאומים הרבנית. לזמן מה עבד כמורה פרטי בברלין, שם הצטרף לחוג המשכילים של משה מנדלסון. ב-1768 עבר לפראג והמשיך בעבודתו כמורה.

בראשית שנת 1773, במהלך מסעו בסקסוניה, נעצר באשמת שווא של גנבה והוחזק בכלא בפירנה במשך 10 חודשים. במהלך מעצרו עסק בלימוד תנ"ך, תלמוד והגות יהודית מימי הביניים. מכתב שכתב מנדלסון ומתוארך ל-13 בינואר 1774 שכנע את הרשויות לזכותו מכל חשד ולשחררו. בעזרת יצחק דסאו, וקרוב משפחתו, רבי צבי הירש לוין, עלה בידו לשוב לפראג.

== כתביו ==
עמוד השער של "דבר טוב" (1783)
החיבור הראשון של אביגדור שפורסם היה ספר דקדוק עברי קצר בשם "דבר טוב", אשר התפרסם ב-1783 בפראג יחד עם קטעים מהחיבור "מרפא לשון" מאת משה בן שם טוב אבן חביב, ועם הסכמה מהרב יחזקאל לנדא. בשנת 1792 ערך את המחברת הראשונה של אגרות שכתב לו מנדלסון למחברת "אגרות הרמ"ד", וב-1797 פרסם את המחברת השנייה, אשר מהווה נספח לשירו הדידקטי "חותם תוכנית", אשר מנסה להוכיח כי לימוד התורה עולה על כל שיטות הפילוסופיה שהומצאו, מימי סוקרטס ועד לעמנואל קאנט. בשנת 1802 פרסם חמישה חומשי תורה עם תרגום ופרשנות מאת מנדלסון בצירוף הקדמה שהוא עצמו כתב. הדבר האחרון שחיבר היה השיר "שיר נפלא", שנכלל בספרו של זאב וולף בוכנר (הרזב"ד), "צחות המליצה", מ-1835.

== קישורים חיצוניים ==
* 

קטגוריה:משכילים
קטגוריה:בלשנים ולשונאים יהודים גרמנים
קטגוריה:בלשנים ולשונאים יהודים צ'כים
קטגוריה:אנשי חינוך יהודים גרמנים
קטגוריה:אנשי חינוך יהודים צ'כים
קטגוריה:משוררים כותבי עברית
קטגוריה:בלשנים ולשונאים עבריים
קטגוריה:משוררים יהודים גרמנים
קטגוריה:משוררים יהודים צ'כים
קטגוריה:סופרים יהודים גרמנים
קטגוריה:סופרים יהודים צ'כים
קטגוריה:יהודים פולנים
קטגוריה:נפטרים ב-1810
דמעות (שיר של אייל גולן)

"דמעות" הוא שיר שהוקלט על ידי הזמר הישראלי אייל גולן.<ref name=":2"></ref> הוא יצא לאור ביוני 1998, בהוצאת חברת התקליטים שולטן וישי בן צור, כסינגל מתוך אלבום האולפן הרביעי שלו, חייל של אהבה (1998).<ref></ref> השיר יצא לפני האלבום. את השיר כתב זאב נחמה, שהלחין והפיק אותו ביחד עם תמיר קליסקי.<ref name=":2" />

השיר נחשב לאחד משירי החותם של גולן. הוא דורג במקום הראשון במצעד העברי השבועי של רשת ג' במשך ארבעה שבועות.<ref name=":2" /> במצעד העשור של רשת ג' שפורסם ב-26 ביוני 1999, דורג במקום השלישי.<ref></ref> בשנת 2009 דורג במקום השביעי במצעד שירי אייל גולן, שכלל את מיטב השירים של הזמר לפי דירוג.<ref></ref>

בסוף שנת 1998 נבחר "דמעות" להיות "שיר השנה" של רשת ג'.<ref></ref> זהו שירו הראשון של גולן שהצליח לזכות בתואר זה והשיר המזרחי הראשון שעשה זאת.<ref></ref>

== רקע וכתיבה ==
השיר נכתב על ידי זאב נחמה והולחן והופק על ידי נחמה ביחד עם תמיר קליסקי.<ref name=":2" /> בריאיון ל-ynet, סיפר נחמה: . הוא המשיך ואמר: . השינוי של הטקסט אירע בעקבות מותה של עינת לוי-מיארה ידידתו הטובה של נחמה, שנפטרה כתוצאה מגידול מוחי, שנתיים לאחר שהתחתנה.<ref></ref>

בסופו של דבר, נשלחה הגרסה הסופית לאייל גולן במטרה להקליטו.<ref name=":0" /> בעטיפה של התקליטור ישנה הקדשה לזכרה של לוי-מיארה.

== משמעות והצלחה ==
במרוצת השנים נודע כי את "דמעות" כתב נחמה על חברתו שנפטרה ממחלת הסרטן, אך נכתב בהתחלה על אביו, יעקב שנפטר מאותה המחלה בגיל 65.<ref></ref> השיר מהול במאפייני מוות, כדוגמת השורות: , ו.<ref></ref>

בשנת 2010 הוציא גולן את זר כיסופים: אוסף שירי אהבה, בו נכלל "דמעות" בגרסה מחודשת מזו שיצאה בשנת 1998.<ref></ref>

מספר עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.2 מיליון השמעות.<ref></ref>

== וידאו קליפ ==
האודיו הרשמי של השיר פורסם ב-20 ביולי 2011.<ref name=":1"></ref> הוא צבר למעלה מ-2.3 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|יוני 1998
|תקליטור
|שולטן וישי בן צור
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:שירי איל גולן
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים שהולחנו על ידי תמיר קליסקי
קטגוריה:שירים בהשראת המוות
קטגוריה:שירים על בכי
קטגוריה:שירים על געגוע
קטגוריה:שירים על גשם
קטגוריה:שירים על מוות
קטגוריה:שירים על סרטן
אדוארד היקר (סדרת טלוויזיה)

אדוארד היקר (באנגלית: Dear Edward) היא סדרת טלוויזיה אמריקאית שפותחה על ידי ג'ייסון קטימס, המבוססת על הרומן בעל אותו השם מאת אן נפוליטנו. הסדרה שודרה ב-3 בפברואר 2023 ב-Apple TV+ ולא חודשה לעונה נוספת.

== רקע ==
אדוארד אדלר הצעיר הוא הניצול הבודד מהתרסקות מטוס בה נהרגה כל משפחתו. הוא ואחרים שנפגעו מהטרגדיה מתחברים זה לזה כדי להתמודד עם האובדן והכאב שלהם.

== דמויות ==
=== ראשיות ===
* טיילור שילינג בתור לייסי קרטיס, דודתו של אדוארד שהופכת לאפוטרופוס שלו כשאחותה מתה בהתרסקות מטוס.
* קולין אובריאן בתור אדוארד אדלר, השורד היחיד מהתרסקות מטוס.
* אנה אוזלה בתור אדריאנה וושינגטון, נכדתו של סנטור שמת בהתרסקות המטוס
* אידריס דה-ברנד בתור קוג'ו, גאנאי שאחותו מתה בהתרסקות המטוס ומגיעה לאמריקה כדי להביא את אחייניתו.
* קרטר הדסון בתפקיד ג'ון קרטיס, בעלה של לייסי ואפוטרופוס שותף של אדוארד.
* מקסוול ג'נקינס בתור ג'ורדן אדלר, אחיו של אדוארד שמת בהתרסקות המטוס, שהייתה לו חברה סודית.
* איימי פורסיית' בתור לינדה
* אודרי קורסה בתור זואי
* אווה אריאל בינדר בתור שכנתם של שי, לייסי וג'ון מהדלת ממול שמתיידדת עם אדוארד.
* בריטני ס הול בתור אמנדה
* קלואי ברונו בתור בקס
* קוני בריטון בתור די די, האישה העשירה שבעלה מת בהתרסקות המטוס והיו לו חיים שניים סודיים.
* ג'נה קורשי בתור מהירה
* דריו לדאני סאנצ'ס בתפקיד סם
* דאגלס מ. גריפין בתור מילו
* איוון שו בתור סטיב, שאחיו המנוכר מת בהתרסקות המטוס ומתקרב אל ארוסתו של אחיו.

=== משניות ===
* רובין טאני בתור ג'יין אדלר
* בריאן ד'ארסי ג'יימס בתור ברוס אדלר
* קלרה וונג בתור דפנה

== הפקה ==
בפברואר 2022 הוכרז ש- Apple TV+ נתנה אור ירוק לעשרה פרקים בסדרה, אותה פיתח ג'ייסון קטימס על בסיס הרומן של אן נפוליטנו. קולין או'בריאן לוהק לתפקיד הראשי, וגם קוני בריטון וטיילור שילינג הוכרזו כמשתתפות. פישר סטיבנס היה אמור לשמש כבמאי לפרק הפיילוט.<ref></ref> ליהוק נוסף הוכרז במרץ 2022 עם תחילת ההפקה בעיר ניו יורק, כאשר הצילומים התקיימו בסנטרל פארק.<ref></ref><ref></ref> באפריל, בריאן ד'ארסי ג'יימס לוהק לתפקיד משנה.<ref></ref> ב-19 באפריל 2023 דווח כי הסדרה בוטלה לאחר עונה אחת.<ref></ref>

== ביקורות ==
אתר הביקורות Rotten Tomatoes דיווח על דירוג אישור של 55% עם דירוג ממוצע של 6/10, על סמך 29 ביקורות מבקרים. Metacritic, המשתמשת בממוצע משוקלל, קיבלה ציון של 61 מתוך 100 על סמך 16 מבקרים, מה שמצביע על "ביקורות חיוביות בדרך כלל".

== קישורים חיצוניים ==

== הערות שוליים ==

קטגוריה:תוכניות טלוויזיה באנגלית
קטגוריה:אפל TV פלוס: תוכניות וסדרות
קטגוריה:דפים עם תרגומים שלא נסקרו
REBORN

REBORN (בעברית: נולד מחדש) הוא האלבום ה-14 של הרכב המוזיקה האלקטרונית הישראלי אינפקטד מאשרום. האלבום יצא ב-9 בפברואר 2024, תחת חברת התקליטים והוא אלבום מוזיקה אלקטרונית בז'אנר טראנס פסיכדלי וגואה טראנס.

האלבום הוא אלבום רימייקים לשירי הצמד מתחילת דרכם, מאלבומיהם הראשונים ומקומפלציות.
הרצועות Release Me REBORN ו-Dream Theater REBORN שוחררו בחודשים שקדמו לשחרור האלבום בתור סינגלים.

עטיפת האלבום, גם היא רפרנס ליצירות של ההרכב בעבר, כאשר באיור מופיעים דמויות הפטריות שאיירו את הקאברים של האלבומים הישנים של הצמד בעבר, כאשר מצד ימין מופיעה הדמות שהופיעה על הקאבר של האלבום IM the Supervisor (למרות שאין באלבום רצועות מקוריות מאלבום זה), מצד שמאל הדמות שהופיעה על עטיפת האלבום "The Gathering", ובאמצע הדמות שהופיעה על הקאבר באלבום Classical Mushroom, ונראה כי "נולד" להם דמות תינוק חדשה - על שם האלבום - REBORN - לידה מחדש, בעוד שדמות פטרייה עתידים קוראת להם.

== הרצועות המקוריות באלבום ==
* הרצועה המקורית Release Me מתוך האלבום The Gathering ששוחרר בשנת 1999
* הרצועה המקורית Wider מתוך האוסף Artificial Visualisation ששוחרר בשנת 2004
* הרצועה המקורית Return of the Shadows מתוך האלבום The Gathering ששוחרר בשנת 1999
* הרצועה המקורית Disco Mushroom מתוך האלבום Classical Mushroom ששוחרר בשנת 2000
* הרצועה המקורית Dracul מתוך האלבום Classical Mushroom ששוחרר בשנת 2000
* הרצועה המקורית Mushi Mushi מתוך האלבום Classical Mushroom ששוחרר בשנות 2000
* הרצועה המקורית Dream Theatre מתוך האוסף Space Mantra ששוחרר בשנת 2000
* הרצועה המקורית S is here של הצמד מתוך אלבום האוסף Mixing In Action שנעשה על ידי Yahel בשנת 2001
* הרצועה המקורית Dancing with Kadafi מתוך האלבום B.P. Empire ששוחרר בשנת 2001

== הרצועות באלבום ==

== קישורים חיצוניים ==

קטגוריה:אלבומי 2024
קטגוריה:אלבומי אינפקטד מאשרום
קטגוריה:אלבומים באנגלית
פרסי האקדמיה היפנית לקולנוע

פרסי האקדמיה היפנית לקולנוע (ביפנית: 日本アカデミー賞) הם פרסים המוענקים מדי שנה לסרטי קולנוע יפנים על ידי איגוד פרסי האקדמיה היפנית לקולנוע.<ref></ref><ref></ref><ref></ref> הטקס של פרסי האקדמיה היפנית לקולנוע נחשב לטקס הפרסים היוקרתי ביותר ביפן בתחום הקולנוע. הטקס נערך מדי שנה בטוקיו משנת 1978 ואילך.<ref></ref>

== תהליך הבחירה ==
בתהליך בחירת המועמדים והזוכים משתתפים חברי האקדמיה הכוללים אנשי מקצוע בתעשיית הקולנוע היפנית הכוללים בין היתר במאים, שחקנים, ותסריטאים. האקדמיה היפנית לקולנוע כללה 3,959 חברים נכון לשנת 2019.<ref></ref><ref></ref> תהליך בחירת הזוכים מבטיח שהפרסים משקפים את הדעות של אנשי מקצוע המעורבים באופן פעיל בקהילת הקולנוע היפנית.

== קטגוריות הפרס ==
=== פרסים כלליים ===
{|
|-
|
* הסרט הטוב ביותר
* סרט מונפש (מאז שנת 2007)
* במאי
* תסריט מקורי
* שחקן בתפקיד ראשי
* שחקנית בתפקיד ראשי
* שחקן בתפקיד משני
* שחקנית בתפקיד משני
|
* פסקול מקורי
* צילום (מאז שנת 1980)
* תאורה (מאז שנת 1980)
* ניהול אמנותי
* סאונד (מאז שנת 1980)
* עריכה (מאז שנת 1984)
* סרט זר
* תגלית השנה
|}

=== פרסים מיוחדים ===
הזוכים בפרסים המיוחדים נבחרים על ידי ועדות מיוחדות, ולא על ידי כל חברי האקדמיה.
* פרס פופולריות
* פרס לשם כבוד (מאז שנת 2006)
* פרס מיוחד מטעם יושב ראש האגודה
* פרס מיוחד מטעם האגודה (מאז שנת 1991)

== קישורים חיצוניים ==
* - (ביפנית)

==הערות שוליים==

*
התעשייה האיראנית לייצור כלי טיס

חברת התעשייה האיראנית לייצור כלי טיס (בפרסית: شرکت صنایع هواپیماسازی ایران — هسا) או HESA,<ref></ref><ref></ref> היא תאגיד איראני לייצור כלי טיס. HESA הוקם בשנת 1976, הוא שייך לארגון התעשיות האוויריות של איראן (IAIO) וממוקם בשאהין שאהר, שבאספהאן. כ-2,000 דונם שעליהם הוקמה החברה ניתנו במתנה על ידי משפחת בורומנד (האחים: עבדולגאפר, עבדולרחמן, עבדולרהים, עבדולכרים, עבדולרשיד ועבדאללה). לחברה אלפי דונמים של שטחים זמינים, ו-250,000 מ"ר של חנויות והאנגרים מוקצים לייצור חלקי מיזוג אוויר, הרכבה, מעבדות, מתקני בדיקות טיסה וסדנאות הכנה לייצור.<ref></ref>

המפעל המקורי, שנבנה על ידי טקסטרון, היה אמור לייצר מסוקי בל 214 בתצורות שונות באיראן עם עסקה שכללה כמה מאות מסוקים והעברות טכנולוגיה. לפי הדיווחים, החוזה היה כל כך עצום שהיה צריך להקים חטיבת טקסטרון חדשה כדי לעמוד בדרישות האיראניות ולטפל בתוכנית עם הגנרל דלק מ' אודן כנשיא החטיבה. העבודה בוטלה במפתיע עקב המהפכה האיראנית והסנקציות שלאחר מכן נגד איראן.<ref name="#8200"></ref> HESA כפופה לסנקציות אמריקאיות מאז 2008,<ref></ref> אותן החלה מועצת האיחוד האירופי ב-26 ביולי 2010,<ref name="#9200"></ref> ומשרד האוצר של אנגליה ב-27 ביולי 2010.<ref name="#D200"></ref> ב-30 בינואר 2023, האיחוד האירופי הטיל סנקציות נוספות על HESA על כך שסיפקה לרוסיה מל"טים ששימשו בפלישה הרוסית לאוקראינה.<ref></ref>

== מוצרים ==
=== מטוסי סילון ===
* HESA Kowsar – גרסת "דור רביעי" מקומית של F-5 טייגר בהנדסה לאחור.
* מטוס קרב אזרח'ש (מבוסס על F-5)
* מטוס קרב סאעקה (מבוסס על F-5)
* Simorgh: (هواپيماي سيمرغ) המרה של F-5 ל-F-5B דו מושבי. הוא הוטס לראשונה בתערוכה האווירית קיש 2005, ושניים נבנו.<ref></ref>
* קאהר 313
* יאסין
* מטוס אימון דורנה
* שפק – מטוס תקיפה קל (מבוסס על M-ATF)

=== מטוסי מדחף ===
* מטוס נוסעים איראן-140 בשיתוף פעולה אוקראיני ומבוסס על אנטונוב An-140.
* HESA Simourgh מטוס תובלה מבוסס על IrAn-140/An-140.<ref></ref>

=== מסוקים ===
* מסוק שאהד 278 (באמצעות רכיבים מבל 206 ו-Panha Shabaviz 2061)
* מסוק צפר 300 (מבוסס על בל 206)<ref></ref><ref></ref><ref></ref>
* מסוק שאהד 274 (מבוסס על בל 206)
* מסוק שאהד 285 (באמצעות רכיבים מ-בל 206 ו-Panha Shabaviz 2061)

=== מל"טים ===
* כראר (UCAV)
* שאהד 131
* שאהד 136 תחמושת משוטטת
* Sofreh Mahi
* שאהד 121
* שאהד 129
* שאהד 141
* שאהד 149 עזה
* שאהד 171 סימורג
* שאהד 197
* שאהד סאעקה
* פוטרוס
* אבאביל
* שאהד 238

== קישורים חיצוניים ==

== הערות שוליים ==

קטגוריה:פרובינציית אספהאן
קטגוריה:איראן: צבא וביטחון
קטגוריה:יצרני מטוסים
קטגוריה:יצרני מסוקים
קטגוריה:יצרני נשק
קטגוריה:חברות הגנה
קטגוריה:איראן: תעשייה
HESA
תמיכת טורקיה בחמאס

[[אסמאעיל הנייה עם שר התרבות הטורקי נומאן קורטולמוש, 20 בנובמבר 2012]]
תחת המנהיג האיסלאמיסט רג'פ טאיפ ארדואן, טורקיה הפכה לתומכת איתנה בארגון הטרור הפלסטיני חמאס, השולט ברצועת עזה.<ref></ref><ref></ref>

טורקיה מספקת תמיכה כספית ולוגיסטית לחמאס, ומארחת בכירי חמאס, כולל סאלח אל-עארורי. ראש חמאס אסמאעיל הנייה והיו"ר לשעבר, ח'אלד משעל מבקרים בטורקיה לעיתים קרובות.<ref></ref><ref></ref><ref></ref>

לפי השב"כ, חמאס הקים עמדת פיקוד בטורקיה, בה היא משתמשת לגיוס פעילים ולפיקוח על פעולות במזרח התיכון.<ref></ref> על פי הדיווחים, סניף חמאס בטורקיה מקבל החלטות עצמאיות מבלי לקחת בחשבון את התנועה כולה ומבלי לערב את הנהגת חמאס.<ref name=":4"></ref><ref name=":5"></ref> לפי הדיווחים, חמאס תכנן התקפות נגד ישראל מטורקיה, כולל חטיפת והרג של שלושה בני נוער ישראלים ב-2014.<ref></ref> בשנת 2020 האשימו דיפלומטים ישראלים את טורקיה במתן דרכונים ותעודות זהות לאנשי חמאס באיסטנבול.<ref></ref>

שר החוץ של טורקיה נפגש עם מנהיגי חמאס בפברואר 2006, לאחר ניצחון הארגון בבחירות הפלסטיניות בעזה. בשנת 2010, ראש הממשלה ארדואן תיאר את חמאס כ"לוחמי התנגדות שנאבקים להגן על אדמתם".<ref></ref><ref></ref>

== מלחמת חרבות ברזל ==
בעקבות מתקפת הפתע של חמאס על דרום ישראל ב-7 באוקטובר 2023, ופרוץ מלחמת חרבות ברזל, הנשיא ארדואן שיבח את חמאס כ"קבוצת שחרור, 'מוג'אהדין' המנהלת קרב להגנה על אדמותיה ואנשיה". ארדואן ביטל ביקור מתוכנן בישראל.<ref></ref> במהלך המלחמה התייצב ארדואן כמה פעמים לצד חמאס ואמר שחמאס איננו ארגון טרור. 

== ראו גם==
* יחסי הרשות הפלסטינית–טורקיה
* תמיכת איראן בחמאס
* תמיכת קטר בחמאס
* יחסי רוסיה–חמאס

==קישורים חיצוניים==

== הערות שוליים ==

קטגוריה:חמאס
קטגוריה:טורקיה: פוליטיקה
תמיכת איראן בחמאס

מנהיג חמאס [[אסמאעיל הנייה והמנהיג העליון של איראן עלי ח'אמנאי ב-2012.]]
הרפובליקה האסלאמית של איראן היא פטרונית מרכזית של ארגון הטרור הפלסטיני חמאס, השולט ברצועת עזה מאז 2006. איראן מספקת לחמאס כספים, נשק והכשרה.<ref></ref><ref></ref><ref></ref>

על פי דו"ח של מחלקת המדינה האמריקאית לשנת 2020, איראן מספקת מדי שנה כ-100 מיליון דולר לארגוני טרור פלסטינים, כולל חמאס.<ref name=":0"></ref> נכון ל-2023, לפי מקור ביטחוני ישראלי, איראן הגדילה משמעותית את המימון שלה לחמאס ל-350 מיליון דולר בשנה.<ref></ref>

== היסטוריה ==
=== 1990–2000 ===
מייסד חמאס [[אחמד יאסין נפגש עם המנהיג העליון האיראני, אייתוללה חמינאי בטהראן ב-1998]]
ב-1990 אירחה איראן בטהראן ועידה התומכת בפלסטינים, בה השתתף חמאס אך לא יאסר ערפאת. במהלך שנות ה-90 המוקדמות, משלחת של חמאס, בראשות מוסא אבו מרזוק, עסקה בדיונים בטהרן עם בכירים, ביניהם האייתוללה חמינאי. איראן התחייבה לגיבוי צבאי ופיננסי כאחד, עם דיווחים של 30 מיליון דולר בשנה, בנוסף למתן אימונים צבאיים לאלפי אנשי חמאס בבסיסי משמרות המהפכה באיראן ובלבנון. יתר על כן, חמאס חנך משרד בטהרן, וקבע כי הן איראן והן חמאס חלקו "השקפה זהה בהשקפה האסטרטגית כלפי המטרה הפלסטינית בממד האסלאמי שלה".<ref name=":1"></ref>

=== אינתיפאדה שנייה ===
תמיכתה של איראן בחמאס נמשכה באמצעות האלימות של האינתיפאדה השנייה. לאחר פטירתו של ערפאת ב-2004 ויציאתה של ישראל מעזה ב-2005, גדלה תמיכתה של טהראן בהדרגה.<ref name=":1" />

=== תפיסת חמאס את רצועת עזה ===
איראן וחמאס התקרבו באופן דרמטי בעקבות הניצחון הבלתי צפוי של חמאס בבחירות הפלסטיניות ב-2006 וההשתלטות האלימה שלו על רצועת עזה ב-2007. ב-2006 התערבה איראן כדי לתמוך בעזה, שהייתה באותה עת כבר בשליטת ארגון הטרור חמאס, כאשר סיוע החוץ קרס. במהלך ביקורו של ראש ממשלת חמאס, איסמעיל הנייה, בטהראן בדצמבר 2006, התחייבה איראן להעניק לחמאס סיוע של 250 מיליון דולר.<ref name=":1" />

=== מלחמת חרבות ברזל ===

משמרות המהפכה האסלאמית של איראן (IRGC) שיתפו פעולה עם חמאס בתכנון מתקפת הפתע שלו ב-7 באוקטובר 2023 על דרום ישראל ונתן אור ירוק לחמאס לפתוח בהסתערות בפגישה שנערכה בביירות ב-2 באוקטובר.<ref></ref> בהתקפה בראשות ארגון הטרור חמאס, טרוריסטים פלסטינים הרגו 1,200 ישראלים, בעיקר אזרחים, וחטפו מעל 200 אזרחים וחיילים ישראלים.<ref></ref> בשבועות שקדמו לפיגוע, כ-500 לוחמים מחמאס והג'יהאד האסלאמי הפלסטיני עברו אימונים באיראן, בהדרכת כוח קודס של משמרות המהפכה.<ref></ref>

לפי הוושינגטון פוסט, המתקפה התרחשה "עם תמיכה מרכזית של [איראן] שסיפקה אימונים צבאיים ועזרה לוגיסטית וכן עשרות מיליוני דולרים עבור נשק".<ref name=":0" />

== ראו גם ==
* יחסי איראן–הרשות הפלסטינית
* תמיכת קטר בחמאס
* תמיכת טורקיה בחמאס
* יחסי רוסיה–חמאס

== קישורים חיצוניים ==

== הערות שוליים ==

קטגוריה:איראן: פוליטיקה
קטגוריה:חמאס
יששכר אבולעפיה

יִשָּׂשׂכָר אַבּוּלְעָפִיָה (1726, ה'תפ"ו–1781, ה'תקמ"א) היה רב ושד"ר, רבה של קהילת יהדות סופיה.

אבולעפיה נולד באיזמיר, בנם השני של רחל ורבי חיים אבולעפיה, שכיהן באותה עת כרב הקהילה. בשנת 1740 עלה עם משפחתו לארץ ישראל. בשנת 1744 נפטר אביו, ויששכר הצטרף לאחיו הבכור, יצחק, בהנהגת הקהילה היהודית בטבריה. בשנת 1766 נשלח כשד"ר מטעם קהילת טבריה לטורקיה, ליוון לבולגריה ולאיטליה. בהיותו בליבורנו בשנת 1767 חתם על הסכמתו על הספר "יד מלאכי" מאת מלאכי הכהן. באחד מסבבי שליחותו, בהגיעו לסופיה בשנת 1772, נבחר לרב הקהילה והשתקע שם. נפטר בסופיה.

תואר על ידי בני דורו כבעל חסידות מופלגת והשפעה רבה במקומות שבהם פעל.

==הערות שוליים==

קטגוריה:סופיה: רבנים
קטגוריה:שד"רים
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
קטגוריה:טבריה: אישים
קטגוריה:משפחת אבולעפיה
קטגוריה:ילידי 1726
קטגוריה:נפטרים ב-1781
בורידה

בורידה (באיטלקית: Buridda) הוא מרק מאכלי ים איטלקי או נזיד, במקור מליגוריה. כמה מחלקי התבשיל עשויים להיות מבושלים לאט, בעוד שאחרים מבושלים בפרק זמן קצר יחסית (9–10 דקות). התבשיל מתואר גם כנזיד, או כדומה במרקמו לנזיד.

== מרכיבים והכנה ==
המרכיבים העיקריים של בורידה כוללים פירות ים, מרק דגים, עגבנייה, בצל ושום. באופן מסורתי, המרק הוגש פעם עם gallette del marinaio (לחמניות יבשות ועגולות), שהיו מושרות בו. בימינו, ניתן להשתמש בלחם קלוי. המרק עשוי להכיל מספר סוגי דגים, ופירות ים נוספים עשויים להיכלל בו כמו צלופח, דיונונים, צדפות או מולים. ניתן לבשל את המרק גם על ידי הכנות פשוטות עם דג בקלה מיובש ותפוח אדמה.

== סוגים ==
בורידה נוסח ג'נובה (Buridda alla genovese) היא וריאציה שמוכנה עם אותם מרכיבי בסיס, ועשויה לכלול גם שרימפס ותמנון. המנה מתוארת כ"מאכל מסורתי מג'נובה".

צ'ופינו (Cioppino) הוא תבשיל פירות ים איטלקי-אמריקאי שהומצא במאה ה-18 בסן פרנסיסקו על ידי מהגרים מג'נובה, והוא סוג של בורידה.<ref></ref>

בורידה קשורה לבוריד, מרק דגים של פרובאנס ולבורידה של סרדיניה, מאכל העשוי מבשר כריש.

== קישורים חיצוניים ==

== הערות שוליים ==

קטגוריה:המטבח האיטלקי
קטגוריה:נזיד
קטגוריה:מרקים
מגש אפייה

מגש לאפיית פיצה
מגש האפייה (במקור בלטינית: Tegula; באיטלקית: Teglia) נקרא לפעמים גם מחבת אפייה) הוא כלי המשמש במטבח עוד מהתקופה של רומא העתיקה לבישול אוכל בתנור אפייה. הוא בדרך כלל מלבני או עגול בצורתו ויש לו קצוות נמוכים.<ref>[http://dizionari.corriere.it/dizionario_italiano/T/teglia.shtml Teglia: Definizione e significato di Teglia – Dizionario italiano – Corriere.it]</ref> אלה העשויים ממתכת - נירוסטה, ברזל, אלומיניום - יכולים להיות מונעי הידבקות באמצעות ציפוי טפלון או כאלה שעשויים מנחושת; אלה מחרסינה או חרס מצופים באמייל מבפנים נחשבים גם לכלי אפייה.

== אטימולוגיה ==
השם טגולה (tegula) הלטינית הפך באיטלקית ל-teglia (כלומר "להיות מכוסה"),<ref>[http://www.etimo.it/?term=teglia&find=Cerca Etimologia : teglia, tegghia]</ref> זאת בשל צורתה הגדולה והשטוחה עם קצוות מוגבהים קטנים של כלי האפייה.

== סוגי מגשי אפייה ==
מגש נפתח המכונה גם "קפיצית"
* מגש נפתח לפיצה הנפוצה גם לאפיית עוגות.
* הוא ניתן לפתיחה, כדי להקל על הוצאת המוצר האפוי. התחתית והרצועה שמתפקדת כקצה הם שני חלקים נפרדים. התחתית, שיכולה להיות חלקה או אפילו בצורת סופגניה, נכנסת לחריץ ברצועה הנפתחת, וחוסמת את התחתית בסגירה עם המחבר המתאים.
* מגשים חד פעמיים, הן מגשים/מחבתות אלומיניום קלי משקל, זולים, אך זמינים בצורות וביכולות רבות; כלים אלה מודפסים מיריעת אלומיניום דקה המאפשרת להשתמש בהם פעם או כמה פעמים.
* נון סטיק, עשוי אלומיניום עם ציפוי טפלון פנימי למניעת הידבקות מזון במהלך האפייה.

תבנית נחושת בקוטר 37 ס"מ
* מחבתות נחושת משומרות מסורתיות, כבדות מאוד, בצורתן עגולות, עם קצה מעוגל נמוך וטבעת לתלייה. הן משמשות לבישול ואפייה של מנות מסורתיות. כלים מצוינים, עתיקים מאוד ויקרים מאוד.
* לקינוחים יש כאלה המעוצבים בצורות ספציפיות הנדרשות להכנת הקינוחים השונים, עם שקעים רבים קטנים למאפים שונים כמו מאפינס או עוגיות מדלן.

בעשור האחרון יצאו לשוק גם מגשי אפייה מסיליקון.
מגש אפייה מעוצב למאפים

== ראו גם ==
* כלי בישול
* תבנית אפייה
* טרין (כלי)

== הערות שוליים ==

קטגוריה:כלי בישול
קטגוריה:כלי בית
קטפלנה

קטפלנה פתוחה
צדפות וחסילונים בקטפלנה
קטפלנה (בפורטוגזית: Cataplana) היא פריט כלי בישול המשמש להכנת מנות מאכלי ים בפורטוגל, פופולרי באזור אלגארבה בדרום המדינה.<ref></ref>

== מאפיינים ==
הקטפלנה הוא גם שמו של מאכל טיפוסי לאזור אלגארבה וכן פריט כלי בישול פורטוגלי המשמש להכנת המנה ושיטת הבישול באמצעותה. כלי הבישול יכול לשמש לבישול מגוון רחב של מרכיבים, אך סרטנים, צדפות וקטפלנה חזיר הם התפריטים הפופולריים ביותר של מנת הקטפלנה. לפי The Oxford Companion to Food, המנה המפורסמת ביותר שנעשתה בקטפלנה היא Amêijoas na cataplana (צדפות בקטפלנה).<ref name="Davidson"></ref> הקטפלנה עשויה באופן מסורתי מנחושת ומעוצבת כמו שתי צדפות המצוירות בקצה אחד וניתן לאטום באמצעות מהדק בכל צד של המכלול, מה שמאפשר לכלי לתפקד כסיר לחץ גולמי. קטפלנה יכול להיות עשוי גם מאלומיניום.<ref name="Davidson" />

== המאכל ==
קטפלנה היא מנה טיפוסית מאלגארבה המבושלת בקטפלנה מתכתית שמרכיביה כוללים בדרך כלל בצל, פלפלים אדומים וירוקים, עגבניות, מבושל בשמן זית, שום, טרגון, פטרוזיליה ויין לבן, בין היתר כמו בשר חזיר חתוך לקוביות, נקניקיית צ'וריסו, עוף, דגים, סרטנים, צדפות או פירות ים אחרים. ניתן ליצור שפע של וריאציות. המנה הנקראת קטפלנה עשויה תמיד באמצעות הפריט המסורתי של כלי הבישול הנקרא גם קטפלנה, אשר מאדה את המרכיבים במהלך החלק האחרון של תהליך הבישול.

== קישורים חיצוניים ==

== הערות שוליים ==

קטגוריה:מאכלי בשר חזיר
קטגוריה:מאכלי ים
קטגוריה:המטבח הפורטוגזי
מלחמות הקיץ

מלחמות הקיץ (ביפנית: サマーウォーズ) הוא סרט מדע בדיוני יפני בסגנון אנימה משנת 2009, אשר בוים על ידי מאמורו הוסודה והונפש על ידי Madhouse.

הקרנת הבכורה של הסרט התקיימה ב-1 באוגוסט 2009 ביפן. הסרט גרף בסך הכל מעל ל־18 מיליון דולרים ברחבי העולם. הוא זכה גם במספר פרסים, בהם פרס האקדמיה היפנית לקולנוע לסרט המונפש הטוב ביותר של שנת 2010<ref name="Anime News Network"></ref> ופרס הקהל של פסטיבל הסרטים הבינלאומי אנהיים בקטגוריית הסרט המונפש הטוב ביותר, וכמו כן הוא היה מועמד לפרס נמר הזהב לשנת 2009 בפסטיבל לוקרנו.<ref name="LIFF Nomination"></ref>

עיבוד מאנגה לסרט פורסם במהלך 2009.

== תקציר העלילה ==
קנג'י קואיזו, גאון מתמטיקה בכיתה י"א, מוזמן על ידי חברתו נאטסוקי לחגיגות יום ההולדת ה-90 של הסבתא רבתא של נאטסוקי.

כאשר הם מגיעים לביתה של הרבא סבתא משפחתה של נאטסוקי מציגים את קנג'י כארוס של נאטסוקי, ובעקבות כך הוא משחרר בטעות תוכנת בינה מלאכותית זדונית המכונה "Love Machine" לתוך עולם וירטואלי אינטרנטי המכונה OZ. בעקבות כך קנג'י, נאטסוקי ומשפחתה של נאטסוקי חייהים לשתף פעולה על מנת להביס את התוכנה הזדונית.

== מדבבים ==
{| class="wikitable"
! rowspan="2" | דמות
! colspan="2" | מדבבים
|-
! בגרסה היפנית
! בגרסה האנגלית
|-
| קנג'י קואיזו
| ריונוסוקה קאמיקי
| מייקל סינטרניקלאס
|-
| נאטסוקי שינוהרה
| נאנאמי סאקוראבה
| ברינה פלנסיה
|-
| קאזומה איקזאווה
| מיטסוקי טנימורה
| מקסי ווייטהד
|-
| סאקאה ג'ינוצ'י
| סומיקו פוג'י
| פאם דוהרטי
|}

== מוזיקה ==
אקיהיקו מאטסומוטו הלחין את פסקול הסרט. הפסקול כולל מ-18 רצועות.

שיר הנושא של הסרט ששמו 僕らの夏の夢 (חלום הקיץ שלנו) נכתב ובוצע על ידי טאטסורו יאמשיטה.

==קישורים חיצוניים==

* 

==הערות שוליים==

קטגוריה:סרטי אנימציה של האחים וורנר
קטגוריה:אנימות ומאנגות מדע בדיוני
קטגוריה:סרטי מאמורו הוסודה
קטגוריה:סרטים על משפחות
קטגוריה:סרטי 2009
קטגוריה:סרטי אנימה מ-2009
קטגוריה:סרטי אנימה
קטגוריה:סרטי מדע בדיוני מ-2009
יחיא בדר א-דין אל-חות'י

יחיא בדר א-דין אל-חות'י (בערבית: يحيى بدر الدين الحوثي, יליד 1961) הוא המנהיג הפוליטי של החות'ים, מורדים זיידים שנלחמים נגד ממשלת תימן, ונגד ישראל. הוא אחיו של עבד אל-מאלכ המנהיג הרוחני של החות'ים, ושל מנהיג החות'ים המנוח חוסיין בדר א-דין.<ref></ref><ref></ref>

אל-חות'י חתם מכתב לממשלת תימן עם עבדאללה אל-רוזמי, המנהיג הצבאי של המורדים, במאי 2005, ובו הציע לסיים את ההתקוממות אם הממשלה תשלח שליחים או תסיים את המערכה הצבאית נגד המורדים. "אבל אם העוול ימשיך עם הרג, השמדה וכליאה... אז הצרה לא תיפתר, אלא תסתבך והפער יגדל עוד יותר".<ref>[http://weekly.ahram.org.eg/2005/743/re10.htm Rebellion continues] Al-Ahram Weekly</ref> הוא היה חבר בפרלמנט התימני אך ברח לגרמניה לאחר שממשלת תימן הסירה את חסינותו הפרלמנטרית כדי לשפוט אותו על מעורבותו בההתקוממות השיעית בתימן, והוא נשפט שלא בפניו<ref></ref>ונידון ב-5 בפברואר 2010 ל-15 שנות מאסר.<ref></ref> הוא נשאר בגרמניה עד שחזר לתימן ב-2013.<ref></ref>

כשהמועצה העליונה לניהול ותיאום עניינים הומניטריים (SCMCHA) הציעה מס של 2 אחוזים על סיוע הומניטרי, אל-חות'י התבטא נגד יו"ר SCMHCA אחמד חמיד, כינה אותו ואת הארגון "בלתי לגיטימיים" ומתח ביקורת על אופן הטיפול הבינלאומי. <ref></ref>

==קישורים חיצוניים==

==הערות שוליים==

קטגוריה:ראשי ארגוני טרור אסלאמי
קטגוריה:פוליטיקאים תימנים
קטגוריה:חות'ים: אישים
קטגוריה:תימנים שנולדו ב-1961
קטגוריה:סעדה: אישים
צה"מ ואנגארד (S28)

צה"מ ואנגארד היא הצוללת המובילה של סדרת הצוללות החמושות בטילים בליסטיים טריידנט. <ref></ref><ref name="Janes"></ref> הצוללת מבוססת בפסליין, HMNB קלייד, ארגייל, סקוטלנד.

ואנגארד נבנתה בבארו-אין-פרנס על ידי חברת ויקרס, לימים BAE סיסטמס, היא הושקה ב-4 במרץ 1992, ונכנסה לשירות ב-14 באוגוסט 1993 בנוכחות דיאנה, נסיכת ויילס.<ref></ref> <ref></ref>

== היסטוריית שירות ==
=== כניסה לשירות ===
המפקד הראשון של הצוללת היה קפטן דייוויד ראסל והקצין המהנדס הבכיר, במהלך הבנייה, היה קומנדר ג'יימס גרנט OBE.

=== שיפוץ ===
בפברואר 2002 החלה ואנגארד בשיפוץ שנמשך שנתיים בבסיס הצי המלכותי דבונפורט. השיפוץ הושלם ביוני 2004 ובאוקטובר 2005 השלימה ואנגארד את חזרתה לניסויי שירות (מבצעי הפגנה ו-Shakedown) עם ירי של טיל טריידנט לא חמוש. במהלך שיפוץ זה, עלו על ואנגארד זוג מפגינים נגד הגרעין שבילו חצי שעה על הסיפון לפני שהורדו. הם הואשמו בפגיעה בגדר שחתכו כדי לגשת לצוללת.<ref></ref>

=== התנגשות עם Le Triomphant ===
ב-4 בפברואר 2009, ואנגארד התנגשה בצוללת הצרפתית Le Triomphant באוקיינוס האטלנטי. <ref></ref><ref name=":0"></ref> ב-6 בפברואר דיווח משרד הכוחות המזוינים הצרפתי כי טריומפאן "התנגשה באובייקט שקוע". משרד ההגנה של בריטניה לא הגיב בתחילה על התקרית, אך המקרה אושר ב-16 בפברואר על ידי לורד הים הראשון סר ג'ונתן בנד. ואנגארד חזרה ל-HMNB קלייד בסקוטלנד בכוחות עצמה יומיים לפני כן. <ref></ref> בנד מסר כי ההתנגשות התרחשה במהירות איטית, וכי לא היו נפגעים. עם זאת, שני הכלים ניזוקו. לוואנגארד נגרם נזק למעטפת החיצונית באזור תא הטילים, שדרש תיקון.

=== שיפוץ ותדלוק ===
בינואר 2012 זוהתה קרינה במי הקירור של כור הניסוי PWR2, שנגרמה מפריצה מיקרוסקופית בחיפוי הדלק. תגלית זו הובילה לכך שוואנגארד מתוכננת לתדלק ב"תקופת התחזוקה העמוקה" הבאה שלה, שתימשך 3.5 השנים מ-2015, ואמצעי מגירה יוחלו על צוללות אחרות מסדרת ואנגארד וסדרת אסטיוט, בעלות של 270 מיליון ליש"ט. זה לא נחשף לציבור עד 2014.

ואנגארד חזרה בסופו של דבר לשירות פעיל ביולי 2022 לאחר שבילתה כמעט 7 שנים בשיפוץ. ב-16 באוגוסט 2022 הצטרפה ואנגארד מחדש לצי המלכותי בטקס שנערך ב-HMNB דבונפורט, וב-9 במאי 2023 היא יצאה לים.

=== ברגים מודבקים במהלך שיפוץ ===
בפברואר 2023 החל הצי המלכותי לחקור טענות לפיהן ברגים שבורים בתא הכור של ואנגארד לא תוקנו מספיק באמצעות דבק, במהלך השיפוץ שלה במשך שבע שנים. <ref></ref> <ref></ref> לאחר שראשיהם של כמה ברגים נגזמו לאחר הידוק יתר, עובדים של חברת ההגנה Babcock הדביקו לכאורה את הראשים על הברגים, במקום להחליף לחלוטין את הברגים. <ref></ref> הברגים המודבקים החזיקו בידוד על צינורות נוזל הקירור של הכור הגרעיני, ונמצאו זמן קצר לפני הפעלת הכור. <ref></ref>

שר ההגנה בן וולאס דרש פגישה ו"הבטחות לגבי עבודה עתידית" לאחר שה"סאן" דיווח על הנושא. Babcock הוא אחד מקבלני ההגנה הגדולים בבריטניה, עם חוזים לתחזוקה של ציי הצוללות של הצי המלכותי של סדרת אסטיוט וואנגארד. שר ההגנה של מפלגת הלייבור, ג'ון הילי, הצהיר כי " שר ההגנה חייב לוודא שהקבלנים מספקים תחזוקה ליכולת קריטית זו בבטחה, בזמן ובתקציב". <ref></ref>

== קישורים חיצוניים ==

== הערות שוליים ==

קטגוריה:צוללות טילים בליסטיים
קטגוריה:צוללות גרעיניות
קטגוריה:צוללות בריטיות